


Fișa postului se va completa cu urmatoarele atribuții :

· întocmirea și pregătirea documentațiilor de plată aferente contractelor de lucrări, servicii și furnizare derulate în cadrul proiectelor și investițiilor UAT Orașul Buhuși;
· verificarea documentelor justificative care stau la baza efectuării plăților și corelarea acestora cu prevederile contractuale, documentațiile tehnice și documentele aferente proiectelor;
· întocmirea notelor de fundamentare, notelor justificative și a altor documente administrative necesare inițierii și derulării proiectelor și investițiilor;
· întocmirea referatelor de necesitate pentru achiziționarea de produse, servicii și lucrări necesare activității instituției și implementării proiectelor;
· participarea la întocmirea și verificarea caietelor de sarcini și a documentațiilor tehnice aferente achizițiilor publice;
· verificarea și validarea documentelor care alcătuiesc dosarele achizițiilor publice, în raport cu documentele și cerințele specifice fiecărei proceduri;
· întocmirea, verificarea, centralizarea și arhivarea documentelor aferente dosarelor de lucrări;
· verificarea documentelor aferente situațiilor de lucrări, proceselor-verbale, documentelor de recepție și altor înscrisuri necesare derulării contractelor de lucrări;
· întocmirea, verificarea și centralizarea documentelor aferente dosarelor proiectelor finanțate din fonduri nerambursabile;
· sprijinirea activității de întocmire și verificare a cererilor de plată, cererilor de rambursare, rapoartelor de progres și a documentelor justificative aferente proiectelor;
· verificarea concordanței dintre documentațiile de achiziție, contractele încheiate, documentele de execuție și documentele de plată;
· urmărirea termenelor stabilite prin contractele de finanțare, contractele de achiziție publică și documentele emise de autoritățile finanțatoare;
· pregătirea documentelor și informațiilor solicitate de organismele intermediare, autoritățile de management, instituțiile de control și celelalte instituții competente;
· colaborarea cu celelalte compartimente din cadrul Primăriei Orașului Buhuși, cu proiectanții, executanții, diriginții de șantier, consultanții și ceilalți factori implicați în implementarea proiectelor;
· îndeplinirea altor atribuții stabilite prin fișa postului și prin dispozițiile superiorului ierarhic, în limitele competențelor profesionale.





